# **Goodyear predstavlja IntelliGrip Urban: koncept pametne pnevmatike za mestne vozne parke prihodnosti**

Konceptna pnevmatika Goodyear IntelliGrip Urban z rešitvami za mestne vozne parke prihodnosti – za avtonomna električna vozila prihodnosti – obljublja večjo varnost in energetsko učinkovitost

**Ženeva, 7. marec –** Na letošnjem ženevskem mednarodnem avtomobilskem sejmu je Goodyear razkril, kako bi bila lahko že v bližnji prihodnosti videti pnevmatika. IntelliGrip Urban je konceptna pnevmatika, namenjena prihodnji generaciji avtonomnih električnih vozil za skupinske prevoze na urbanih območjih.

Transport na zahtevo – ali skupinski prevozi – kot alternativa taksijem, najetim vozilom ali dejanski vožnji ni več samo možnost, ki jo lahko izbere generacija Y. Vrednost, ki jo prinašajo priročnost, lokacija in strošek, je privlačna za vse demografske profile in v ospredje postavlja deljene prevoze. Trend v smeri urbanega življenja ustvarja idealno okolje za prilagajanje novim načinom prevozov.

“IntelliGrip Urban se osredotoča na vozila, namenjena urbanim območjem prihodnosti in želi s svojimi tehničnimi značilnostmi zagotoviti čimbolj neprekinjen čas delovanja in čim večjo energetsko učinkovitost. To je za izvajalce 'mobilnosti kot storitve‘ nadvse pomembno, saj tako lahko svojim strankam ponudijo povečano mobilnost,” je pojasnil Jean-Claude Kihn, predsednik Goodyearove regije Evropa, Srednji vzhod in Afrika.

Goodyear IntelliGrip Urban je s svojo napredno tehnologijo vgrajenih senzorjev pametna pnevmatika, ki bi lahko podpirala nadzorni sistem avtonomnih vozil in s tem povečala varnost potnikov. Ta konceptna pnevmatika zaznava cesto in vremenske pogoje. Zbira torej nadvse pomembne podatke in jih pošilja neposredno v računalniški sistem vozila, s čimer omogoča avtomobilu optimizirati hitrost, zaviranje, vodljivost in stabilnost.

Vozni parki avtonomnih vozil prihodnosti bodo delovali v kompleksnem okolju, skupaj z drugimi vozili, vozniki in pešci, ter uporabljali podatke vseh elementov, ki sestavljajo stvarno medmrežje (Internet of Things). Pnevmatike, kot je Goodyear IntelliGrip Urban, bi v tem razvijajočem se ekosistemu lahko igrale pomembno vlogo.

Tudi za upravljalce voznih parkov bi pnevmatika s svojo ozko in visoko obliko predstavljala prednost, saj bi imela manjši kotalni upor ter s tem povečala energetsko učinkovitost in razpon, v katerem bi na urbanih območjih lahko opravljali svoje storitve. Tehnologija senzorjev pnevmatike IntelliGrip Urban bi prevoznikom omogočala natančno opredeliti in rešiti težave v zvezi s pnevmatikami, še preden bi se pojavile.

**GLAVNE ZNAČILNOSTI IN PREDNOSTI**

IntelliGrip Urban bi voznim parkom omogočala spremljati njihova vozila in pnevmatike v dejanskem času, kar bi jim prineslo konkurenčno prednost in obenem pripomoglo k večji donosnosti. Pri tem bi bile v pomoč naslednje glavne značilnosti pnevmatike:

* Z **vgrajeno tehnologijo senzorjev** pnevmatika pomaga avtonomnimavtomobilom zaznavati stanje ceste, obenem pa pripomore k večji varnosti in notranjemu miru potnikov. Celoten vozni park bi pridobil pomembne informacije, ki si jih preko oblaka izmenjujeta pnevmatika in vozilo.
* **Proaktivno vzdrževanje** omogoča prevoznikom, da natančno določijo in rešijo težave v zvezi s pnevmatikami ter morebitno zmanjšano varnostjo, še preden do njih dejansko pride. Ta uporabniku prijazna rešitev na enem mestu bi povečala zmogljivost pnevmatike in omogočala proaktivno vzdrževanje, kar bi pripomoglo k zmanjšanju skupnih stroškov, daljšemu času neprekinjenega delovanja ter večji učinkovitosti voznih parkov.
* **Ozka in visoka oblika** pnevmatike zmanjšuje kotalni upor ter s tem povečuje energetsko učinkovitost in razpon, v katerem bi na urbanih območjih lahko vozili električni avtomobili. Oblika pnevmatike pripomore tudi k večji odpornosti proti akvaplaningu, kar je Goodyearovim inženirjem omogočilo zmanjšati količino kanalov v pnevmatiki, povečati število kilometrov in doseči nižjo raven hrupa.

Specialno zasnovana tekalna plast zagotavlja v urbanem okolju oprijem pozimi in poleti, obenem pa podaljšuje čas neprekinjenega delovanja in povečuje učinkovitost voznih parkov.

###

*Opombe za urednika: Sledite nam na Twitterju @GoodyearPress in se na LinkedInu pridružite skupini* [*ThinkGoodMobilit*](https://www.linkedin.com/groups/8477604)*y. Gradivo za medije je na voljo na* [*news.goodyear.eu*](http://www.news.goodyear.eu)*.*

O korporaciji Goodyear
Goodyear je eden izmed največjih proizvajalcev pnevmatik na svetu. Zaposluje približno 66 tisoč ljudi. Izdelke proizvaja v 48 obratih, ki so v 21 državah po svetu. V njegovih dveh centrih za inovacije, v Akronu v ZDA in v Colmar-Bergu v Luksemburgu, si prizadevajo za razvoj najnaprednejših izdelkov in storitev, ki postavljajo standarde glede tehnologij in zmogljivosti v industriji. Za več informacij o korporaciji Goodyear in njenih izdelkih obiščite spletno stran [www.goodyear.com/corporate](http://www.goodyear.com/corporate).